  Майя Бывальцева Удмуртиысь Елена Наговицына капчи атлетика кроссъя Россилэн кубоказ вормиз. Ӵошатсконъёс Кисловодскын 23-тӥ южтолэзе ортчизы, ивортэ элькунысь Спортъя дасяськонъя центр. Ужрадэ кунлэн 33 улосвылъёсысьтыз 250 пала бызьылӥсьёс пыриськизы. Вормисьёсты арлыдъя ньыль группаосын пусйизы: 18 аресозь нылъёс но пиос, 20 но 23 аресозь нылъёс но пиос, бадӟым спортсменъёс. Атлетъёс ас арлыдзыя 3 но 5 иськемез ортчизы. 5 иськемын тужгес ӝог вал Елена Наговицына, со сюресэз 18 минут 47,5 секунд ӵоже ортчиз. Тодэ вайытом, 24-тӥ южтолэзе Ижкарын куасэн бызьылонъя Галина Кулакова нимо II калыккуспо марафонэ Россилэн 15 улосвылъёсысьтыз 600 спортсменъёс пыриськизы.  Тегъёс: Спорт Удмуртия Россия капчиатлетика  